Antagonista muscarinicus
Antagonista muscarinicus est substantia virtutibus anticholinergicis munita (neurotransmissorem acetylcholini loco synapsium inhibens), quae receptorium acetylcholini muscarinicum obsidet et inhibit. Plerique antagonistae muscarinici substantiae artificiales chemicae sunt, tamen alkaloida scopolaminum et atropinum in atropae belladonnae herba inveniuntur. In medicina antagonistae muscarinici multipliciter adhiberi possunt. In vesica urinaria, per exemplum, antagonistae muscarinici contractiones auctas mitigant. In oculis mydriasem (dilatationem pupillae) generant. In pulmonibus bronchoconstrictionem levant.